Nog drie windplase
Dit is bekendgemaak dat Miga, 'n lid van die Wêreldbank Groep sowat $73 miljoen oftewel sowat R1,1 miljard gaan belê in die bou, bedryf en onderhoud van drie windplase by onderskeidelik Noupoort, Khobab en Loeriesfontein 2. Die windplase sal 'n gesamentlike opwekkingskapasiteit van 360 MW hê en vorm deel van die derde rondte van die REIPPP.
Tot op datum verskaf steenkool sowat 89% van die primêre energieverbruik van die land, maar die beleid van die regering bly, sover bekend, om die hernubare energiepakket sover doenlik uit te brei. Wat egter aangaan, is nie altyd duidelik nie, want verlede week het die Dept. van Minerale bekendgemaak dat meer kernkrag steeds 'n opsie is.